b'\n_START_ARTICLE_\nSubota\n_START_PARAGRAPH_\nSubota je u Hrvatskoj \xc5\xa1esti dan u tjednu, koji se nalazi izme\xc4\x91u petka i nedjelje, ra\xc4\x8dunaju\xc4\x87i prema izmijenjenom europskom kalendaru koji se zna\xc4\x8dajnije po\xc4\x8deo uvoditi nakon 1962. i utjecao na ISO 8601 standard. Povijesno gledaju\xc4\x87i, subota je sedmi dan i u Europi, \xc5\xa1to se mo\xc5\xbee vidjeti iz starih kalendara._NEWLINE_Po tradiciji izvedenoj od starih \xc5\xbdidova i Rimljana, subota je posljednji dan tjedna. Ta konvencija je ostao univerzalni standard u Sjedinjenim Ameri\xc4\x8dkim Dr\xc5\xbeavama, Kanadi, Velikoj Britaniji, i dijelovima Afrike, ali u modernoj Europi mnogi ljudi smatraju subotu \xc5\xa1estim (pretposljednjim) danom tjedna, dok je nedjelja posljednji. Suvremena europska konvencija je formulirana ISO 8601 standardom. S druge strane, u mnogim islamskim dr\xc5\xbeavama subota je prvi dan tjedna, gdje je petak praznik._NEWLINE_U staroj \xc5\xbeidovskoj tradiciji, subota je \xc5\xa1abat. Mnogi jezici nemaju razli\xc4\x8dite rije\xc4\x8di za "subotu" i "sabat", \xc5\xa1to na hebrejskom zna\xc4\x8di "dan odmora" (dan koji je Bog \xc4\x8detvrtom zapovijedi odredio za tjedni odmor]]. Isto\xc4\x8dne Pravoslavne crkve razlikuju sabate (subote) od nedjelje. Rimokatolici slabo nagla\xc5\xa1avaju tu razliku da mnogi prate - bar u kolokvijalnom jeziku - protestantsku praksu zvanja nedjelje sabatom._NEWLINE_Moderno Maori ime, Rahoroi, ima zna\xc4\x8denje "dan pranja"._NEWLINE_U mnogim dr\xc5\xbeavama gdje su nedjelje praznici, subota je dio vikenda i tradicionalno je dan za odmaranje. To je izravna posljedica prija\xc5\xa1nje uloge subote kao jedinog dana odmora (i za \xc5\xbdidove i za izvorne kr\xc5\xa1\xc4\x87ane, uklju\xc4\x8duju\xc4\x87i i apostole ), \xc5\xa1to se promijenilo nakon \xc5\xa1to se sredi\xc5\xa1te kr\xc5\xa1\xc4\x87anstva preselilo u Rim, gdje je car Konstantin I. Veliki, nedavno obra\xc4\x87en na kr\xc5\xa1\xc4\x87anstvo, Konstantinovim ediktom uveo venerabili die Solis (lat. "\xc4\x8dasni dan Sunca") kao obvezni dan za svetkovanje , najvjerojatnije da bi o\xc4\x8duvao stabilnost carstva koje je velikim dijelom bilo naseljeno \xc5\xa1tovateljima boga Nepobjedivog Sunca (\xc4\x8diji je kult slu\xc5\xbebeno uveo car Aurelijan, a \xc5\xa1tovao ga je i s\xc3\xa2m Konstantin  ) ili Mitre (glavnog boga gr\xc4\x8dko-rimske misterijske religije mitraizma). _NEWLINE_Subota je uobi\xc4\x8dajeni dan za izbore u Australiji i jedini dan u Novom Zelandu kada se izbori mogu odr\xc5\xbeavati.'